Posledných pár dní sme zaznamenali zvýšený počet žiadostí o zistenie majiteľov čísel, ktoré sa začínali predvoľbou +252 (Somálsko). Vlastníkov týchto čísel nie je možné zistiť. Neodporúčame však volať naspäť.
Prečo mi volali / prezváňali?
Jedná sa o automatické vytáčanie na predom nastavené čísla – útočníci pritom používajú ukradnuté databázy, alebo predom vygenerované medzinárodné čísla. Robotická linka potom krátko prezvoní na číslo. Útočníci očakávajú, že im volané číslo zavolá naspäť. Častokrát sa ale jedná o prémiové číslo, pričom sa môžu účtovať veľké poplatky (zahraničný roaming + minútová tarifikácia, ktorú si útočník nastaví).
Podľa vyhlásenia hovorcu spoločnosti Slovak Telekom dal tento operátor podozrivé čísla zablokovať.
Od zákazníkov sme nezaznamenali žiadne podnety. Každopádne prípad evidujeme a dali sme zablokovať viaceré podozrivé čísla z Guiney, Somálska, Novej Guiney a Zanzibaru. Zdroj
Ak ste volali na číslo naspäť, tak to ešte nutne neznamená, že ste boli spoplatnený veľkou sumou. Tu je zoznam prémiových čísel v Somálsku:
|+2524091XXXX||Somálsko – Prémiové číslo|
|+2524090XXXX||Somálsko – Prémiové číslo|
|+2524022XXXX||Somálsko – Prémiové číslo|
|+2524090XXXX||Somálsko – Prémiové číslo|
|+2524021XXXX||Somálsko – Prémiové číslo|
Zdvihol som, ale nikto sa neozval
Ak ste zdvihli a ozvala sa nahrávka, neodpovedajte – Váš hlas nahrávajú a môžu ho rôzne zneužiť (môže sa jednať o SCAM)
Ako sa brániť proti takýmto číslam?
Najlepšou prevenciou je čísla s podozrivými predvoľbami nedvíhať a ani nevolať naspäť.
Tu je zoznam čísel, ktoré boli u nás najviac vyhľadávané:
+25270800872
+25270400990
+25299124769